ИЗВЕШТАЈ

за резултатите од спроведена анкета за заинтересираноста на учениците за подрачјата/темите од секоја категорија на слободните изборни предмети

Со цел развивање на потенцијалите на секој ученик, како и мотивирање на учениците за учење и за самостојно насочување во понатамошното образование, кон крајот на месец Април и почеток на месец Мај се спроведе анкета за заинтересираноста на учениците за подрачјата/темите од секоја категорија на слободните изборни предмети. Истата беше спроведена во вид на прашалник за сите ученици од двата образовни циклуси и беше пополнета анонимно. На прашалникот беа понудени поголем број на области од кои може да се изведат слободни изборни предмети во рамките на секоја од четирите категории. Списокот беше изработен од страна на стручната служба на училиштето и наставниците врз основа на компетенциите и понудите на наставниците, интересите на учениците како и можностите на училиштето.

Врз основа на направената анализа на спроведената анкета на учениците од lll одделение добиени се резултати каде што од првата категорија на изборни предмети за проширување /продлабочување на знаењата од задолжителните изборни предмети најголем број на ученици се определиле за македонски јазик, математика, техничко образование и информатика, ликовно образование, музичко образование, физичко и здравствено образование. Од втората категорија на изборни предмети за поддршка на интереси на учениците кои не се дел од наставните предмети, најголем број на учениците се определиле за фотографија, театарски работилници, градинарство, моделарство. Што се однесува до третата категорија на изборни предмети за поддршка на личниот и социјалниот развој на учениците, најголем број на учениците се определиле за образование за животни вештини, мултикултурни и интернационални работилници, разрешување на конфликти и градење на интерперсонални односи. Од категоријата на изборните предмети од спортско-рекреативен карактер најголем број на ученици се определиле за модерен танц, шах, пинг-понг, јога.

Според направената анализа од спроведенета анкета на учениците од lV одделение добиени се резултати според кои од првата категорија на изборни предмети за проширување /продлабочување на знаењата од задолжителните изборни предмети најголем број на ученици се определиле за македонски јазик, математика, физичко и здравствено образование, музичко образование. Што се однесува на втората категорија на изборни предмети за поддршка на интереси на учениците кои не се дел од наставните предмети, најголем број на учениците се определиле за фигури од хартија, театарски работилници, градинарство и моделарство. Од третата категорија на изборни предмети за поддршка на личниот и социјалниот развој на учениците, најголем број на учениците се определиле за образование за животни вештини, мултикултурни работилници и градење на интерперсонални односи. Од категоријата на изборните предмети од спортско-рекреативен карактер најголем број на ученици се определиле за одбојка, кошарка, модерен танц и јога.

Според направената анализа на спроведената анкета на учениците од V одделение добиени се резултати каде што од првата категорија на изборни предмети за проширување /продлабочување на знаењата од задолжителните изборни предмети најголем број на ученици се определиле за историја и општество, природни науки, физичко и здравствено образование. Од втората категорија на изборни предмети за поддршка на интереси на учениците кои не се дел од наставните предмети, најголем број на учениците се определиле за фотографија, театарски работилници,ракетно моделарство. Што се однесува до третата категорија на изборни предмети за поддршка на личниот и социјалниот развој на учениците, најголем број на учениците се определиле за финансиска писменост, мултикултурни работилници и градење на интерперсонални односи. Од категоријата на изборните предмети од спортско-рекреативен карактер најголем број на ученици се определиле за одбојка, кошарка, модерен танц јога.

Врз основа на овие резултати ќе се формираат листите на слободните изборни предмети за двата образовни периоди.

 Подготвил:

 Калина Спироска педагог